**Národná rada Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

 Číslo: 1028/2009

**1083a**

# S p o l o č n á s p r á v a

výborov Národnej rady Slovenskej republiky o výsledku prerokovania návrhu ročnej účtovnej závierky Fondu národného majetku SR za rok 2008 (tlač **1083**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I.**

Predseda Národnej rady Slovenskej republiky rozhodnutím č. 1074 z 9. apríla 2009 pridelil návrh ročnej účtovnej závierky Fondu národného majetku SR za rok 2008 (tlač **1083**)na prerokovanie vo výboroch a v gestorskom výbore do 12. júna 2009:

Výboru NR SR pre financie, rozpočet a menu a

Výboru NR SR pre hospodársku politiku.

 Za gestorský výbor určil Výbor Národnej rady Slovenskej republiky pre hospodársku politiku.

**II.**

Gestorskému výboru do začatia jeho rokovania neoznámili poslanci, ktorí nie sú členmi výborov uvedených v rozhodnutí predsedu NR SR svoje stanoviská podľa § 75 ods. 2 rokovacieho poriadku.

**III.**

Výbor NR SR pre financie, rozpočet a menu prerokoval návrh 10. júna 2009 a uznesením č. 515 odporučil Národnej rade Slovenskej republiky návrh schváliť.

Výbor NR SR pre hospodársku politiku rokoval o návrhu 9. júna 2009 a neprijal uznesenie, nakoľko predmetný návrh nezískal potrebný súhlas požadovanej nadpolovičnej väčšiny prítomných členov výboru.

**IV.**

Pozmeňujúce a doplňujúce návrhy výborov a poslancov k parlamentnej tlači neboli predložené.

**V.**

Gestorský výbor na základe stanoviska Výboru NR SR pre financie, rozpočet a menu odporúča Národnej rade Slovenskej republiky návrh ročnej účtovnej závierky Fondu národného majetku SR za rok 2008

**s ch v á l i ť** a prijať uznesenie, ktoré je v prílohe spoločnej správy gestorského výboru.

Spoločná správa výborov Národnej rady Slovenskej republiky o výsledku prerokovania návrhu ročnej účtovnej závierky Fondu národného majetku SR za rok 2008 **(**tlač **1083a)** bola schválená uznesením zo 16. júna 2009 č. 527.

Bratislava 16. júna 2009

Maroš **K o n d r ó t v.r.**

 predseda Výboru NR SR pre

hospodársku politiku

###### Príloha k spoločnej správe výborov (tlač 1083a)

###### Národná rada Slovenskej republiky

# Návrh

##### U z n e s e n i e

Národnej rady Slovenskej republiky

zo dňa................... č. .................

k návrhu ročnej účtovnej závierky Fondu národného majetku Slovenskej republiky za rok 2008 (tlač **1083**)

Národná rada Slovenskej republiky

podľa § 32 ods. 3 zákona č. 92/1991 Zb. o podmienkach prevodu majetku štátu na iné osoby v znení neskorších predpisov

**s c h v a ľ u j e**

ročnú účtovnú závierku Fondu národného majetku Slovenskej republiky za rok 2008.